לורה מרנו

לורה מארי מרנו (באנגלית: Laura Marie Marano, נולדה ב-29 בנובמבר 1995) היא זמרת ושחקנית אמריקאית. מוכרת בשל תפקידה כאלי דוסון בסדרה "אוסטין ואלי" בערוץ דיסני, ובשל דמותה כמוניקה בסרט "שיער ביום רע". מרנו נולדה בלוס אנג'לס, קליפורניה לדמיאנו מרנו, פרופסור במכללה ממוצא איטלקי ולאלן מרנו, שחקנית בעברה שכיום היא בעלת תיאטרון ילדים. מרנו שיחקה לראשונה בתיאטרון של אמה. בגיל 5, היא כבר הביעה עניין במשחק מקצועי יחד עם אחותה הגדולה, ונסה מרנו, שגם היא שחקנית. עם זאת, לאמה הייתה חרדה בנוגע לרעיון של בנותיה לעבוד בתעשייה הקשה של משחק. היא לקחה אותם לאחד מסוכני הכישרונות המחמירים ביותר בתקווה שהם יידחו ואז יאבדו עניין. להפתעתה, הסוכנות רצתה גם את לורה וגם את ונסה, ושם החלה מרנו את הקריירה שלה. באוקטובר 2015 היא נרשמה ללימודי תואר ראשון בפילוסופיה, פוליטיקה ומשפטים מאוניברסיטת דרום קליפורניה. מרנו התחילה לעסוק במשחק בגיל 5 ומאז עבדה עם במספר הפקות תיאטרון. היא גם הופיעה בתפקידים קטנים בסדרות כגון: "דקסטר", "הלוחשת לרוחות" ועוד. תפקידה הגדול של מרנו היה בסדרה המסתורין "ללא עקבות" יחד עם אחותה ונסה. היא שיחקה בסרטים בתור הגרסה הקטנה של אחת מהדמויות הראשיות, בקומדיה "סופרבאד - חרמן על הזמן" בהפקת ג'אד אפאטו והמותחן "החליפה" בהפקת סטיבן סודרברג. בשנת 2007 השתתפה בתוכנית "אתה חכם יותר מתלמיד כיתה ה'?" בתור מנטורית. עוד באותה שנה שיחקה גם בכמה פרקים מתוך תוכניתה של שרה סילברמן. בשנת 2011 החלה מרנו לשחק לצד רוס לינץ' בסדרת הטלוויזיה "אוסטין ואלי" בערוץ דיסני בתפקיד אלי, ילדה ביישנית שכותבת שירים. בשנת 2012 ביצעה את השיר "Shine" שהופיע באלבום האוסף "Disney Fairies: Faith, Trust, and Pixie Dust". ב-2013 הקליטה מרנו ארבעה שירי סולו ודואט אחד עם רוס לינץ כחלק מפסקול הסדרה "אוסטין ואלי". בשנת 2014 דיבבה ארבעה פרקים מתוך הסדרה "רנדי קאנינגהם: נינג'ה בפעולה". ביצעה דיבוב אורח בסדרה "הדגים", והופעת אורח בסדרה "ליב ומאדי", גם היא של ערוץ דיסני. בשנת 2015 שיחקה מרנו את מוניקה בסרט "שיער ביום רע", סרט מקורי של ערוץ דיסני. באותה שנה שיחקה בסרט האנימציה "אלווין והצ'יפמאנקס 4" שם גילמה בייביסיטר בבית מלון. בשנת 2017 השתתפה בסרט הדרמה מועמד 5 פרסי אוסקר "ליידי בירד", סרט הבכורה של הבמאית גרטה גרוויג. בשנת 2019 שיחקה מרנו בסרט הנעורים המקורי של נטפליקס "הדייט המושלם" בתפקיד ראשי את סיליה. ובנוסף, שיחקה בסרט "סיפור סינדרלה: משאלת חג מולד" בתפקיד ראשי, יחד עם גרג סולקין . בשנת 2015 לורה מרנו חתמה בחברת התקליטים ביג משין רקורדס. בסוף 2016 החליטה חברת התקליטים לשחרר את כל אמני הפופ שלהם מלבד טיילור סוויפט. ב-18 במאי 2017 היא חתמה עם וורנר מיוזיק גרופ, ובשנת 2018 דרכיהם נפרדו מכיוון שהאנשים שהחתימו אותה עזבו את האחים וורנר. ב-11 במרץ 2016 הוציאה מרנו את הסינגל הראשון שלה, "Boombox", שיר דאנס-פופ עם שילוב של אלקטרופופ, הוידאו קליפ לסינגל יצא ב-4 באפריל 2016 וצבר מעל 6 מיליון צפיות בשבוע והשתתף בו הקומיקאי קן ג'ונג. ב-5 באוקטובר 2018 הוציאה לאור את הסינגל הראשון שלה "Me", מתוך מיני-אלבום אשר עתיד לצאת. בינואר 2019 הוציאה לאור סינגל נוסף בשם "Let Me Cry" איתו יצא גם וידאו קליפ. בפברואר 2019 מרנו הופיעה בתיאטרון רוקסי בלוס אנג'לס והוציאה לאור את הסינגל השלישי שלה "F.E.O.U.". וב-8 במרץ 2019 יצאה בבכורה המיני-אלבום שלה הקרוי "Me", איתו פורסמו לראשונה השירים "Not Like Me" ו-"Lie To Me". ב 10 באפריל 2020, מרנו חזרה עם הסינגל החדש "When You Wake Up", ואחריו "Can't Hold On Forever" שיצא במאי אותה שנה. ביוני 2020 הוציאה מרנו את הרמיקסים לשני הסינגלים האחרונים, ובהם התארחו מארק דיימונד והראפר PLTO. באוגוסט 2020 הוציאה הזמרת סינגל חדש בשם "Honest With You", ובאותו חודש הוכרז כי המיני-אלבום השני שלה, שייקרא "You", ייצא בסתיו של אותה שנה. ב-18 בספטמבר 2020 הוציאה הזמרת סינגל רביעי, "Can't Help Myself", יחד עם ההכרזה על תאריך יציאתו של המיני-אלבום "You", וב-21 בספטמבר הכריזה הזמרת על סיבוב ההופעות הווירטואלי הראשון שלה, ה-YOU Tour, שייערך במהלך חודש אוקטובר, עם ארבעה מופעי סטרימינג בשידור חי ייחודיים מדי שבוע, בין התאריכים 3–24 באוקטובר, כאשר כל מופע הוא ייחודי ועם עיצוב שונה. באוגוסט 2013, מרנו הייתה חלק בקמפיין בשם "trick or treat for UNICEF" שבו תורמים בקופסאות הטריק אור טריט המיוחדת של UNICEF כסף כדי לעזור לילדים שאין להם חינוך, מים נקיים לשתייה ועוד. באוגוסט 2014, מרנו השתתפה בקמפיין של דיסני ו-Birds Eye Vegetables בשם "Step up to the plate" שנועד להגדיל את מספר הילדים שאוכלים ירקות בארצות הברית. מרנו צפויה לקחת חלק בסדרה "Pandemica" - סדרת אנימציה מבית היוצר של ארגון ONE, אותו הקים בונו, העוסקת בהעלאת המודעות לחשיבותם של חיסונים ככלי לסיום מגפת הקורונה. Me - 2019 You - 2020 Boombox - 2016 La LA - 2016 A Little Closer - 2019 מדיה וקבצים בנושא לורה מרנו בוויקישיתוף אתר האינטרנט הרשמי של לורה מרנו לורה מרנו, ברשת החברתית פייסבוק לורה מרנו, ברשת החברתית אקס (טוויטר) לורה מרנו, ברשת החברתית אינסטגרם לורה מרנו, ברשת החברתית טיקטוק לורה מרנו, סרטונים בערוץ היוטיוב לורה מרנו, במסד הנתונים הקולנועיים IMDb (באנגלית) לורה מרנו, באתר "אידיבי", מאגר הידע העברי לקולנוע ישראלי ועולמי לורה מרנו, באתר AllMovie (באנגלית) לורה מרנו, באתר Rotten Tomatoes (באנגלית) לורה מרנו, באתר Box Office Mojo (באנגלית) לורה מרנו, באתר Metacritic (באנגלית) לורה מרנו, במסד הנתונים הקולנועיים KinoPoisk (ברוסית) לורה מרנו, באתר אפל מיוזיק (באנגלית) לורה מרנו, באתר ספוטיפיי לורה מרנו, באתר Last.fm (באנגלית) לורה מרנו, באתר AllMusic (באנגלית) לורה מרנו, באתר MusicBrainz (באנגלית) לורה מרנו, באתר דיזר לורה מרנו, באתר Discogs (באנגלית) לורה מרנו, באתר Songkick (באנגלית) לורה מרנו, באתר Genius לורה מרנו, באתר בילבורד (באנגלית) Bono, Penelope Cruz, David Oyelowo and Kumail Nanjiani Lend Voices to Pro-Vaccine Animated Series 'Pandemica', The Hollywood Reporter, ‏25 במרץ 2021 (באנגלית)